“ชัยยศ” มอง SET พักตัว! เซ่น “แบงก์ชาติญี่ปุ่น” ปรับขึ้นบอนด์ยีลด์  
“ชัยยศ จิวางกูร” มองตลาดหุ้นไทยกระทบระยะสั้น เซ่นธนาคารกลางญี่ปุ่น ขยายกรอบบอนด์ยีลด์กลับสู่ระดับเดิม 0.50% ดักเก็บ TOP-IVL เพื่อเก็งกำไร
“ชัยยศ” แนะดักเก็บ TOP-IVL เพื่อเก็งกำไร หลังมองตลาดหุ้นไทยพักฐาน
18 ม.ค. 2566

นายชัยยศ จิวางกูร ผู้ช่วยผู้อำนวยการ ฝ่ายวิเคราะห์หลักทรัพย์ บริษัทหลักทรัพย์ กรุงศรี จำกัด (มหาชน) เปิดเผยผ่านรายการ “ข่าวหุ้นเจาะตลาด” วันนี้ (18 ม.ค. 66)  คาดว่าแนวโน้มตลาดหุ้นไทยวันนี้อาจได้รับผลกระทบระยะสั้น หลังจากธนาคารกลางญี่ปุ่น (BOJ) มีการขยายกรอบอัตราผลตอบแทนพันธบัตรอายุ 10 ปี (บอนด์ยีลด์) กลับสู่ระดับเดิม 0.50% จากเดิม 0.25%  ซึ่งมีแนวโน้มว่าตัวเงินเฟ้อญี่ปุ่นมีโอกาสที่จะขยับขึ้น ทำให้ตัวพันธบัตรเร่งตัวขึ้นตามไปด้วย
ขณะที่ภาพรวมเศรษฐกิจในประเทศไทย ยังอยู่ในทิศททางสดใส คาดว่าตัวเลข GDP ในปีนี้ยังคงเติบโตได้อย่างต่อเนื่อง
สำหรับหุ้นแนะนำ ได้แก่ บริษัท ไทยออยล์ จำกัด (มหาชน) หรือ TOP โดยให้ราคาพื้นฐานไว้ที่ 65 บาท, บริษัท อินโดรามา เวนเจอร์ส จำกัด (มหาชน) หรือ IVL ให้ราคาพื้นฐานไว้ที่ 56 บาท